شەفەق نیوز/ جینین هینیس بلاسخارت خانمە، سەرۆک شاند نەتەوە یەکگرتگەیل لە
عراق، ئمڕوو سێشەممە، جەخت لە گرنگی وەرگردن پۆستەیل باڵا کرد، و هەمیش پیشوازی لە
وەرگردن ژنیگ ئەرا وەرگردن سەرۆکایەتی لە عراق کرد، و داوا لە فراکسیۆنە سیاسیەیلە
کرد ری فراوانیگ ئەرا بەشداریکردن ژن واز بکەن.
بلاسخارت لە کۆنگرەیگ رۆژنامەوانی ئاژانس شەفەق نیوز ئامادەی بوی وت:
کۆمسیۆنەگە تەقەلا و رەنجەیلیگ وەخاتر نواگردن دەسکاری وتەزویر دەێد، و زانیمن ک
راهێنان ووەرجە دوو هەفتە بوود، و شایەت بۆشایی هەس، باوجی مەزەنە کەێمن ک کارەگە
وەشیوەی خاسێگ چوودە ری، ولایەنەیلیگ تر هەس چەودیری هەڵبژاردن کەن نەگ تەنیا
نەتەوە یەکگرتگەیل.
وتیش: ٶکومەتەگە رکدارە لە ئەنجامدان هەڵبژاردنەگە لە مەوقەی دیاریکریاگ
خوەی،  و تەنیا پەنج هەفتە مەنیە، ولەی
قۆناغە توانای دویاخستن یا وازهاوردن لە مەوقەگەی نییە، ئیمە رکداریمن هەڵبژاردن
بوود، و ئەوەگ لە هەڵبژاردن ٢٠١٨ بوی گرفتەیل فرەیگ پەیا بوی.
